Polisieman, nog drie vas ná gefnuikte rooftog | Maroela Media
Polisieman, nog drie vas ná gefnuikte rooftog
Die vuurwapens waarop beslag gelê is. Foto: SAPD
Die Bloemfonteinse blitspatrollie het vier mans in hegtenis geneem nadat hulle Sondag 'n rooftog gefnuik het.
Konst. Maselela Langa, woordvoerder van die polisie, het gesê beamptes het inligting opgevolg dat vier mans 'n rooftog in die stad beplan het. "Die verdagtes is op die N8 voorgekeer en daar is op twee vuurwapens, polisiereflekteerbaadjies en balaklawas beslag gelê."
Volgens Langa het die verdagtes met 'n goudkleurige Toyota RunX gery en is een van die verdagtes 'n polisiekonstabel. Die vier verdagtes, tussen 30 en 35 jaar oud, sal binnekort in die Bloemfontein-landdroshof verskyn op aanklagte van sameswering om 'n misdaad te pleeg en die besit van ongelisensieerde vuurwapens.
Hierdie stories van polisie lede wat betrokke is by misdaad en korrupte verkeerspolisie lede is amper daagliks in die nuus. Hoe moet ons die reg vertrou? Hoe moet ek vir my vrou sê om te stop as 'n polisieman haar beveel? Hoe moet ek my kinders leer om die polisie te vertrou en gehoorsaam?
Die polisie is vrot en pateties ..dwing nie respek af nie …hulle is dan self diewe soos ons byna nou op n weeklikse basis van lees in die media
S = Suid
A = Afrikaanse
P = Polie
S = Sies Diens
Ja en dan word 'n mens gedwing in die aanklagkantoor om Engels te praat. Hulle bedien mos die publiek. Is hulle dan nie veronderstel om Afrikaans magtig te wees nie. Ek sê nie dat hulle elke taal moet magtig wees nie, maar heng Afrikaans, veral in die deel van die land waar ek woon, moet tog sekerlik darem net VERSTAAN kan word. Dan sê hierdie beampte nog hy het hier in dieselfde dorp waar ek is grootgeword. SKANDELIK en ARROGANT!!!!!!